Foto: Reuters FIFA prezidenti Janni Infantino klublar o‘rtasidagi jahon chempionati formatiga o‘zgartirish kiritmoqchi. Amaldor bu turnir ishtirokchilari sonini ham oshirishni rejalashtirgan. Uning taklifi bo‘yicha ishtirokchi jamoalar soni 7tadan 16tagacha oshirilishi mumkin. Bundan oldinroq, «Barselona» direktorlari kengashi shunday tashabbus bilan chiqishgandi. Klublar o‘rtasidagi jahon chempionati 2005 yildan buyon o‘tkazib kelinmoqda. Bu turnir Qit’alararo kubok o‘rniga joriy etilgan. Sentyabr oyida Janni Infantino terma jamoalar o‘rtasidagi jahon chempionati qatnashchilari sonini 32tadan 40 yoki 48tagacha oshirish taklifini bildirgandi. Bu masala yil oxirigacha hal etilishi kerak. Manba: Tribuna.uz